《厄台》
宋代·李廌

今古俱无忌惮情，厄台犹敢尚为名。
裔孙不复重瞳圣，俗目俱同瞽叟盲。
见愠仲由空肮脏，脍肝盗跖尚彭亨。
圣人道大故难用，谁听弦歌兕虎声。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。